12. ฐานะการเงินและผลการดำเนินงาน

สรุปรายงานคณะกรรมการตรวจสอบ

คณะกรรมการตรวจสอบมีความเห็นว่างบการเงินของบริษัทฯ
ได้จัดทำขึ้นตามหลักการบัญชีที่รับรองทั่วไปการเปิดเผยข้อมูลในรายงานทางการเงินมีความถูกต้อง
เชื่อถือได้ การดำเนินธุรกิจของบริษัทฯได้ปฏิบัติตามกฎหมายว่าด้วยหลักทรัพย์และตลาดหลักทรัพย์
และกฎหมายอื่นที่เกี่ยวข้อง ระบบการควบคุมภายในของบริษัทฯ มีความเพียงพอและเหมาะสม
ไม่มีข้อบกพร่องที่เป็นสาระสำคัญ

สรุปรายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ มีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลได้ว่างบการเงินของบริษัท ผลิตไฟฟ้าราชบุรีโฮลดิ้ง จำกัด (มหาชน) และงบการเงินรวมของบริษัท ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย ประจำปีสิ้นสุดวันที่ 31 ธันวาคม 2550 มีความเชื่อถือได้ โดยถือปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายและกฎระเบียบที่เกี่ยวข้อง

สรุปรายงานการสอบบัญชี

บริษัท ไพร้ซวอเตอร์เฮาส์คูเปอร์ส เอบีเอเอส จำกัด ซึ่งเป็นผู้สอบบัญชีของบริษัทฯ
และบริษัทย่อยได้ตรวจสอบงบดุลรวมและงบดุลเฉพาะบริษัท ณ วันที่ 31 ธันวาคม 2550 และ 2549
งบกำไรขาดทุนรวมและงบกำไรขาดทุนเฉพาะบริษัท
งบแสดงการเปลี่ยนแปลงในส่วนของผู้ถือหุ้นรวมและงบแสดงการเปลี่ยนแปลงในส่วนของผู้ถือหุ้นเฉพาะบริษัท
และงบกระแสเงินสดรวมและงบกระแสเงินสดเฉพาะบริษัทสำหรับปีสิ้นสุดวันเดียวกันของบริษัท
ผลิตไฟฟ้าราชบุรีโฮลดิ้ง จำกัด (มหาชน)และบริษัทย่อย และของเฉพาะบริษัท
ผลิตไฟฟ้าราชบุรีโฮลดิ้ง จำกัด (มหาชน)
โดยมีความเห็นว่างบการเงินรวมและงบการเงินเฉพาะบริษัทข้างต้นนี้แสดงฐานะการเงินรวมและฐานะการเงินเฉพาะบริษัท
ณ 31 ธันวาคม 2550 และ 2549 และผลการดำเนินงานรวมและผลการดำเนินงานเฉพาะบริษัท
และกระแสเงินสดรวมและกระแสเงินสดเฉพาะบริษัท สำหรับปีสิ้นสุดวันเดียวกันของแต่ละปีของบริษัท
ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อยและของเฉพาะบริษัท
ผลิตไฟฟ้าราชบุรีโฮลดิ้ง จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

1.  งบการเงินรวมของบริษัทฯ

[]

[]

[]

[]

[]

[]

[]

[]

2.  อัตราส่วนทางการเงินของงบการเงินรวม

[]

3.  รายงานวิเคราะห์ผลการดำเนินงาน

12.3.1 ผลการดำเนินงานในปี 2550

ในปี 2550 ที่ผ่านมา บริษัทฯ มีความพร้อมในการดำเนินธุรกิจ
การขยายการลงทุนเพื่อเพิ่มกำลังผลิตไฟฟ้า
ซึ่งจะทำให้สามารถสร้างความเจริญเติบโตทางธุรกิจได้อย่างต่อเนื่อง
รวมทั้งมีการบริหารงานอย่างมีประสิทธิภาพ โดยยึดหลักการกำกับดูแลกิจการที่ดี (Good
Corporate Governance) ตามแนวทางของตลาดหลักทรัพย์ฯ โดยในปี 2550 บริษัทฯ
ได้ขยายการลงทุน โดยลงทุนและร่วมลงทุนกับบริษัทอื่นเพื่อพัฒนาโครงการต่าง ๆ
ทั้งต่างประเทศและในประเทศ โดยสรุปได้ดังนี้

1)  โครงการโรงไฟฟ้าพลังความร้อนหงสา

บริษัทฯ ได้ลงนามข้อตกลงร่วมพัฒนาโครงการ (Joint Development Agreement: JDA)
กับบริษัท บ้านปูเพาเวอร์ จำกัด เมื่อวันที่ 11 ธันวาคม 2550
เพื่อเข้าร่วมลงทุนพัฒนาโครงการโรงไฟฟ้าพลังความร้อนหงสา
ที่ใช้ถ่านหินประเภทลิกไนต์ที่ขุดจากเหมืองลิกไนต์บริเวณโดยรอบโรงไฟฟ้าเป็นเชื้อเพลิง
โครงการโรงไฟฟ้าพลังความร้อนหงสา ตั้งอยู่ที่เมืองหงสา แขวงไชยะบุรี ใน สปป.ลาว
ห่างจากชายแดนไทยบริเวณจังหวัดน่านประมาณ 35 กิโลเมตร มีขนาดกำลังการผลิต 1,653
เมกะวัตต์ ต่อมาบริษัทฯ ได้ลงนามในบันทึกความเข้าใจร่วมกัน (Memorandum of
Understandings: MOU) โครงสร้างค่าไฟฟ้ากับ กฟผ. เรียบร้อยแล้วเมื่อวันที่ 27 ธันวาคม
2550 โครงการจะเริ่มดำเนินการก่อสร้างในต้นปี 2552
และจะเริ่มดำเนินการขายไฟฟ้าเชิงพาณิชย์ในต้นปี 2556

2)  โครงการโรงไฟฟ้าพลังน้ำ-น้ำงึม 3

บริษัทฯ ร่วมกับบริษัท จี เอ็ม เอส ลาว จำกัด ได้เจรจากับ กฟผ.
ในรายละเอียดและเงื่อนไขการรับซื้อไฟฟ้าจากโครงการโรงไฟฟ้าพลังน้ำ-น้ำงึม 3
ขนาดกำลังการผลิต 440 เมกะวัตต์แล้วเสร็จ ซึ่งสามารถบรรลุตามข้อตกลงที่กำหนดไว้ใน MOU
ในเรื่องโครงสร้างค่าไฟฟ้า โดยมีการลงนามรับรอง (Initial) สัญญาซื้อขายไฟฟ้าระยะยาว
(Power Purchase Agreement: PPA) แล้ว เมื่อวันที่ 11 ตุลาคม 2550
โครงการจะเริ่มดำเนินการก่อสร้างในปลายปี 2551
และจะเริ่มดำเนินการขายไฟฟ้าเชิงพาณิชย์ในต้นปี 2556

3)  โครงการโรงไฟฟ้าพลังน้ำเซเปียน – เซน้ำน้อย

บริษัทฯ ได้ลงนาม JDA กับ บริษัท SK Engineering & Construction จำกัด เมื่อวันที่ 6
สิงหาคม 2550 เพื่อเข้าร่วมลงทุนพัฒนาโครงการโรงไฟฟ้าพลังน้ำเซเปียน – เซน้ำน้อย
ซึ่งตั้งอยู่บริเวณภาคใต้ของ สปป.ลาว โดยมีขนาดกำลังการผลิตประมาณ 390 เมกะวัตต์
โครงการมีการเข้าศึกษาความเหมาะสมด้านเทคนิค ด้านการลงทุน และสิ่งแวดล้อม
รวมทั้งมีการเจาะสำรวจ
ตรวจสอบสภาพธรณีแล้วเสร็จพร้อมนำเสนอผลการศึกษาต่อรัฐบาลสปป.ลาว แล้ว
ขณะนี้กำลังรอการอนุมัติจากรัฐบาลสปป.ลาว เพื่อดำเนินการก่อสร้างโครงการ
รวมทั้งการเจรจาขายไฟฟ้าและเจรจาสัมปทานต่อไป

4)  โครงการโรงไฟฟ้าพลังน้ำ-น้ำบาก 1 และ 2

บริษัทฯ เข้าร่วมลงทุนผ่านบริษัท เซาท์อีสท์ เอเชีย เอนเนอร์จี จำกัด
ซึ่งเป็นผู้ได้รับสิทธิในการพัฒนาโครงการจากรัฐบาลสปป.ลาว โดยบริษัทฯ มีสัดส่วนการลงทุนร้อยละ
25 ขณะนี้อยู่ระหว่างการศึกษาความเหมาะสมโครงการ คาดว่าจะมีกำลังการผลิตรวมประมาณ 140
เมกะวัตต์ และกำหนดแผนเดินเครื่องเชิงพาณิชย์ในปี 2556
โดยโครงการนี้จะผันน้ำเติมลงอ่างเก็บน้ำของเขื่อนน้ำงึม 2
ซึ่งจะทำให้โครงการโรงไฟฟ้าพลังน้ำ-น้ำงึม 2 ผลิตกระแสไฟฟ้าได้มากขึ้น

5)  โครงการเพิ่มค่าทรัพยากร แหล่งประดู่เฒ่า

โครงการผลิตไฟฟ้าจากก๊าซธรรมชาติที่เป็นผลพลอยได้จากการผลิตน้ำมันดิบจากฐานขุดเจาะน้ำมันประดู่เฒ่า-เอ
ได้เริ่มดำเนินการเชิงพาณิชย์ เมื่อวันที่ 27 มิถุนายน 2550 โดยมีสัญญาซื้อขายไฟฟ้าแบบ
non-firm กับกฟผ. ซึ่งโครงการดังกล่าวได้ดำเนินการโดยบริษัท ราชบุรีพลังงาน จำกัด
ซึ่งเป็นบริษัทย่อยของบริษัทฯ มีขนาดกำลังการผลิต 1.75 เมกะวัตต์ตั้งอยู่ที่อำเภอกงไกรลาศ
จังหวัดสุโขทัย

นอกจากนี้ เมื่อวันที่ 14 พฤศจิกายน 2550 บริษัท ทริสเรทติ้ง จำกัด (ทริส)
ได้ประกาศยืนยันอันดับเครดิตองค์กรของบริษัทฯ ที่ระดับ : AA- แนวโน้ม: Stable
โดยอันดับเครดิตดังกล่าว สะท้อนถึงรายได้ที่แน่นอนในรูปของเงินปันผลที่ได้รับจากบริษัทลูกคือ บริษัท
ผลิตไฟฟ้าราชบุรี จำกัด รวมถึงการลงทุนในโรงไฟฟ้าหลายแห่งที่มีพื้นฐานดี
และนโยบายการลงทุนที่มีความระมัดระวัง ในขณะเดียวกัน
อันดับเครดิตยังสะท้อนถึงศักยภาพในการขยายการลงทุนในโครงการโรงไฟฟ้าพลังน้ำใน สปป.ลาว
และการเข้าร่วมประมูลโครงการโรงไฟฟ้า IPP รอบใหม่ในประเทศไทย และทริส
ได้ประกาศยืนยันอันดับเครดิตองค์กร บริษัท ผลิตไฟฟ้าราชบุรี จำกัด
และหุ้นกู้มีประกันที่ออกและเสนอขายโดย บริษัท ผลิตไฟฟ้าราชบุรี จำกัด (RG086A, RG106A)
ที่ระดับ : AA แนวโน้ม: Stable โดยอันดับเครดิตดังกล่าว
สะท้อนถึงกระแสเงินสดที่แน่นอนที่ได้รับจากโรงไฟฟ้าราชบุรีซึ่งเป็นโรงไฟฟ้าที่มีโครงสร้างพื้นฐานแข็งแกร่งและมีเทคโนโลยีที่ทันสมัย
ตลอดจนประสบการณ์ที่ยาวนานและผลงานในการบริหารโรงไฟฟ้าที่ได้รับการยอมรับ
ทั้งนี้ข้อมูลการจัดอันดับเครดิตองค์กรดังกล่าวเป็นประโยชน์ต่อกลุ่มบริษัทฯ
ในการจัดหาเงินทุนเพื่อการขยายตัวของกลุ่มบริษัทฯ ต่อไป รวมทั้งบริษัทฯ
ยังได้รับการประเมินคุณภาพการประชุมผู้ถือหุ้นสามัญประจำปีในระดับ “ดีเยี่ยม”
ซึ่งจัดโดยสมาคมส่งเสริมผู้ลงทุนไทย และสมาคมบริษัทจดทะเบียน และเมื่อวันที่ 11 ธันวาคม 2550
คณะกรรมการของบริษัทฯได้รับการประกาศเกียรติคุณ “คณะกรรมการแห่งปีดีเด่นประจำปี
2549/50” (Board of the Year of Distinctive Practices 2006/07)
ซึ่งจัดโดยสมาคมส่งเสริมสถาบันกรรมการบริษัทไทย (Thai Institute of Directors :
IOD) ร่วมกับตลาดหลักทรัพย์แห่งประเทศไทย สภาหอการค้าแห่งประเทศไทย
สภาอุตสาหกรรมแห่งประเทศไทย สมาคมธนาคารไทย สมาคมบริษัทจดทะเบียนไทย
และสภาธุรกิจตลาดหุ้นไทย

12.3.2 รายงานวิเคราะห์ผลการดำเนินงานตามงบการเงินรวม ปี 2550

หน่วย : ล้านบาท

+------------------------+----------+------------+------------+-------+
|                        | ปี 2550   | ปี 2549     | เพิ่ม(ลด)    | %     |
+------------------------+----------+------------+------------+-------+
| รายได้                  | 4        | 51,848.22  | (5,775.87) | (1    |
|                        | 6,072.35 |            |            | 1.14) |
+------------------------+----------+------------+------------+-------+
| ต้นทุนขายและค่าใช้จ่าย      | 4        | 45,742.18  | (5,499.23) | (1    |
|                        | 0,242.95 |            |            | 2.02) |
+------------------------+----------+------------+------------+-------+
| กำไรสุทธิ                | 5,829.40 | 6,106.04   | (276.64)   | (     |
|                        |          |            |            | 4.53) |
+------------------------+----------+------------+------------+-------+
| กำไรต่อหุ้น (บาท)         | 4.02     | 4.21       | (0.19)     | (     |
|                        |          |            |            | 4.53) |
+------------------------+----------+------------+------------+-------+

1)  การวิเคราะห์รายได้

รายได้รวมของบริษัทฯ และบริษัทย่อย ปี 2550 มีจำนวน 46,072.35 ล้านบาท ลดลงจากปี 2549
(51,848.22 ล้านบาท) เป็นจำนวน 5,775.87 ล้านบาท หรือลดลงร้อยละ 11.14
โดยมีรายละเอียดดังนี้

1.  รายได้ค่าขายไฟฟ้า ปี 2550 จำนวน 43,820.70 ล้านบาทลดลงจากปี 2549 (50,372.69
    ล้านบาท) เป็นจำนวน 6,551.99 ล้านบาท หรือลดลงร้อยละ 13.01 เนื่องจากในปี 2550
    โรงไฟฟ้าพลังความร้อน เครื่องที่ 1 เครื่องที่ 2 และโรงไฟฟ้าพลังความร้อนร่วมชุดที่ 2
    ได้ทำการหยุดเดินเครื่องเพื่อทำ Major Overhaul ซึ่งเป็นไปตามแผนบำรุงรักษา
    โดยมีผลกระทบต่อรายได้ค่าขายไฟฟ้า ดังนี้

(1) รายได้ค่าความพร้อมจ่าย (Availability Payment : AP) ปี 2550 จำนวน
    11,359.07ล้านบาท ต่ำกว่าปี 2549 (12,222.42 ล้านบาท) เป็นจำนวน 863.35
    ล้านบาท หรือคิดเป็นร้อยละ 7.06

(2) รายได้ค่าพลังงานไฟฟ้า (Energy Payment: EP) ปี 2550 จำนวน 32,461.63 ล้านบาท
    ต่ำกว่าปี 2549 (38,150.27 ล้านบาท) เป็นจำนวน 5,688.64 ล้านบาท
    หรือคิดเป็นร้อยละ 17.52

    1.  รายได้อื่น

(1) รายการที่เกี่ยวกับเหตุเพลิงไหม้เครื่องดักจับก๊าซซัลเฟอร์ไดออกไซด์ (Flue Gas
    Desulfurization : FGD) ของโรงไฟฟ้าพลังความร้อน เครื่องที่ 1 เมื่อวันที่ 13 ตุลาคม
    2548

-   ในปี 2550 บริษัทฯ
    และบริษัทประกันภัยได้ข้อยุติในเรื่องเงินชดเชยความเสียหายจากเหตุเพลิงไหม้ FGD
    โดยบริษัทฯ ได้รับรู้เงินชดเชยดังกล่าวจำนวน 496.14 ล้านบาท
    เป็นรายได้อื่นในงบกำไรขาดทุน

-   ในปี 2549 บริษัทฯ ได้มีการตั้งสำรองมูลค่าความเสียหายจากเหตุเพลิงไหม้ FGD จำนวน
    750.24 ล้านบาท โดยบันทึกเป็นค่าใช้จ่ายอื่นในงบกำไรขาดทุน
    แต่เนื่องจากค่าใช้จ่ายในการซ่อมแซม FGD ที่เกิดขึ้นจริงในปี 2550 เป็นเงินจำนวน 538.61
    ล้านบาท ซึ่งต่ำกว่าที่ได้ตั้งสำรองไว้ บริษัทฯ จึงได้บันทึกส่วนต่างจำนวน 211.63 ล้านบาท
    เป็นรายได้อื่นในงบกำไรขาดทุน

(2) รายได้ค่าบริการในปี 2550 จำนวน 49.33 ล้านบาท ต่ำกว่าปี 2549 (143.19 ล้านบาท)
    เป็นจำนวน 93.86 ล้านบาท หรือคิดเป็นร้อยละ 65.55 เป็นผลมาจากในปี 2549
    บริษัทฯได้รับเงินค่าพัฒนาโครงการจากบริษัท ราชบุรีเพาเวอร์ จำกัด
    ตามสัดส่วนที่บริษัทถือหุ้นร้อยละ 25 เป็นจำนวน 101.33 ล้านบาท

(3) รายได้อื่นๆ ในปี 2550 จำนวน 121.39 ล้านบาท สูงกว่าปี 2549 (55.01 ล้านบาท)
    เป็นจำนวน 66.38 ล้านบาท หรือคิดเป็น 1.21 เท่า สาเหตุหลักเนื่องจากบริษัทฯ
    รับรู้ค่าซ่อมอุปกรณ์โรงไฟฟ้าพลังความร้อนร่วม ชุดที่ 3 ที่ได้บันทึกเป็นค่าใช้จ่ายไว้ในปี 2549
    จำนวน 39.91 ล้านบาท เป็นรายได้อื่นในงบกำไรขาดทุน
    ซึ่งเป็นผลมาจากการได้ข้อยุติกับบริษัทประกันภัย

1.3) ส่วนแบ่งกำไรในกิจการร่วมค้า ปี 2550 จำนวน 792.63 ล้านบาท สูงกว่าปี 2549
(727.50 ล้านบาท) เป็นจำนวน 65.13 ล้านบาท หรือคิดเป็นร้อยละ 8.95
โดยมีสาเหตุหลักเนื่องจาก บริษัทฯรับรู้ส่วนแบ่งขาดทุนใน บริษัท ราชบุรีเพาเวอร์ จำกัด ในปี
2550 จำนวน 28.74 ล้านบาท ต่ำกว่าปี 2549 (ขาดทุน 96.31 ล้านบาท) เป็นจำนวน 67.57
ล้านบาท ซึ่งเป็นผลมาจากในปี 2549 บริษัท ราชบุรีเพาเวอร์ จำกัด
มีค่าใช้จ่ายบางรายการที่ไม่สามารถบันทึกเป็นต้นทุนงานระหว่างก่อสร้างได้

2)  การวิเคราะห์ต้นทุนขายและค่าใช้จ่าย

ต้นทุนขายและค่าใช้จ่ายในปี 2550 รวมทั้งสิ้น 40,242.95 ล้านบาท ลดลงจากปี 2549
(45,742.18 ล้านบาท) เป็นจำนวน 5,499.23 ล้านบาท หรือลดลงร้อยละ 12.02
โดยมีรายละเอียดดังนี้

1.  ต้นทุนขาย ปี 2550 จำนวน 38,122.25 ล้านบาท ต่ำกว่า ปี 2549 (42,948.51
    ล้านบาท) เป็นจำนวน 4,826.26 ล้านบาท หรือคิดเป็นร้อยละ 11.24
    เนื่องจากการหยุดเดินเครื่องเพื่อทำ Major Overhaul ของโรงไฟฟ้าพลังความร้อน
    เครื่องที่ 1 เครื่องที่ 2 และโรงไฟฟ้าพลังความร้อนร่วมชุดที่ 2 ซึ่งมีผลกระทบต่อต้นทุนขาย
    ดังนี้

(1) ค่าเชื้อเพลิงของโรงไฟฟ้าราชบุรี ปี 2550 จำนวน 32,411.06 ล้านบาท ต่ำกว่าปี 2549
    (37,909.04 ล้านบาท) เป็นจำนวน 5,497.98 ล้านบาท
    ทั้งนี้ผลต่างดังกล่าวได้รวมค่าเชื้อเพลิงที่ใช้ในการเดินเครื่องโรงไฟฟ้าพลังความร้อนเครื่องที่
    1 เพื่อทดสอบประสิทธิภาพของ FGD จำนวน 27.34 ล้านบาท

(2) ค่าบริการในการเดินเครื่องและบำรุงรักษาโรงไฟฟ้า และค่าอะไหล่โรงไฟฟ้า ปี 2550
    จำนวน 1,835.37 ล้านบาท สูงกว่าปี 2549 (1,213.78 ล้านบาท) เป็นจำนวน 621.59
    ล้านบาท หรือคิดเป็นร้อยละ 51.21

    1.  ในปี 2550 บริษัทฯ มีค่าจ้างที่ปรึกษาสำหรับการเข้าร่วมประมูลโครงการโรงไฟฟ้า IPP
        และค่าใช้จ่ายในการพัฒนาโครงการโรงไฟฟ้าพลังน้ำเซเปียน-เซน้ำน้อย ในสปป.ลาว
        รวมจำนวน 127.23 ล้านบาท ซึ่งเป็นสาเหตุหลักที่ทำให้ค่าใช้จ่ายในการบริหารในปี
        2550 จำนวน 631.34 ล้านบาท สูงกว่าปี 2549 (497.56 ล้านบาท) เป็นจำนวน
        133.78 ล้านบาท

    2.  ดอกเบี้ยจ่าย ปี 2550 จำนวน 1,364.54 ล้านบาท ต่ำกว่าปี 2549 (1,443.75
        ล้านบาท) เป็นจำนวน 79.21 ล้านบาท หรือคิดเป็นร้อยละ 5.49
        เนื่องจากการชำระคืนเงินต้นทุกไตรมาส

        3.  รายงานวิเคราะห์ฐานะการเงิน

    1.  การวิเคราะห์สินทรัพย์

  หน่วย : ล้านบาท

+---------------------+-------------+------------+------------+-------+
|                     | ณ 31 ธ.ค.50 | ณ 31       | เพิ่ม(ลด)    | %     |
|                     |             | ธ.ค.49     |            |       |
+---------------------+-------------+------------+------------+-------+
| สินทรัพย์หมุนเวียน       | 21,070.98   | 21,922.88  | (851.90)   | (     |
|                     |             |            |            | 3.89) |
+---------------------+-------------+------------+------------+-------+
| สินทรัพย์ไม่หมุนเวียน     | 49,229.95   | 50,182.17  | (952.22)   | (     |
|                     |             |            |            | 1.90) |
+---------------------+-------------+------------+------------+-------+
| รวมสินทรัพย์           | 70,300.93   | 72,105.05  | (1,804.12) | (     |
|                     |             |            |            | 2.50) |
+---------------------+-------------+------------+------------+-------+

1.  สินทรัพย์รวม ลดลงเป็นจำนวน 1,804.12 ล้านบาท สาเหตุหลักเนื่องจาก

(1) ลูกหนี้ค่าขายไฟฟ้าลดลงจำนวน 1,298.13 ล้านบาท
    เนื่องจากรายได้ค่าขายไฟฟ้าลดลงจากการทำ Major Overhaul
    ของโรงไฟฟ้าพลังความร้อน เครื่องที่ 2 ในช่วงเดือนพ.ย.-ธ.ค.50

(2) ที่ดิน อาคารและอุปกรณ์-สุทธิ ลดลงจำนวน 2,357.76 ล้านบาท
    โดยมีสาเหตุจากการตัดค่าเสื่อมราคาระหว่างงวด จำนวน 2,745.64 ล้านบาท
    และมีการซื้อสินทรัพย์เพิ่มในระหว่างปีจำนวน 377.52 ล้านบาท (รวมค่าที่ดินจังหวัดปทุมธานี
    สำหรับโครงการในอนาคต จำนวน 300 ล้านบาท)

(3) ส่วนได้เสียในกิจการร่วมค้า เพิ่มขึ้นจำนวน 1,690.11 ล้านบาท
    สาเหตุหลักเนื่องจากรับรู้ส่วนได้เสียจากผลการดำเนินงานของบริษัท ไตร เอนเนอจี้ จำกัด
    เพิ่มขึ้นจำนวน 361.16 ล้านบาท และเพิ่มทุนในบริษัท เซาท์อีสท์ เอเชีย เอนเนอร์จี จำกัด
    และ บริษัท ราชบุรีเพาเวอร์ จำกัด สุทธิเป็นจำนวน 555.06 ล้านบาท และ 751.26
    ล้านบาท ตามลำดับ

    1.  การวิเคราะห์หนี้สินและส่วนของผู้ถือหุ้น

หน่วย : ล้านบาท

+----------------------------+----------+----------+---------+--------+
|                            | ณ 31     | ณ 31     | เพิ่ม(ลด) | %      |
|                            | ธ.ค.50   | ธ.ค.49   |         |        |
+----------------------------+----------+----------+---------+--------+
| หนี้สินหมุนเวียน                | 1        | 1        | (1,     | (9.11) |
|                            | 0,006.71 | 1,009.62 | 002.91) |        |
+----------------------------+----------+----------+---------+--------+
| หนี้สินไม่หมุนเวียน              | 2        | 2        | (3,     | (      |
|                            | 2,814.42 | 6,400.03 | 585.61) | 13.58) |
+----------------------------+----------+----------+---------+--------+
| รวมหนี้สิน                    | 3        | 3        | (4,     | (      |
|                            | 2,821.13 | 7,409.65 | 588.52) | 12.27) |
+----------------------------+----------+----------+---------+--------+
| ส่วนของผู้ถือหุ้น                | 3        | 3        | 2       | 8.03   |
|                            | 7,479.80 | 4,695.40 | ,784.40 |        |
+----------------------------+----------+----------+---------+--------+
| รวมหนี้สินและส่วนของผู้ถือหุ้น      | 7        | 7        | (1,     | (2.50) |
|                            | 0,300.93 | 2,105.05 | 804.12) |        |
+----------------------------+----------+----------+---------+--------+
|                            |          |          |         |        |
+----------------------------+----------+----------+---------+--------+

1.  หนี้สินหมุนเวียน ลดลงจำนวน 1,002.91 ล้านบาท โดยมีสาเหตุหลักจากในปี 2549
    มีการตั้งสำรองมูลค่าความเสียหายจากเหตุเพลิงไหม้ FGD จำนวน 750.24 ล้านบาท
    และได้ทำการตัดบัญชีสำรองดังกล่าวโดยรับรู้เป็นรายได้ในปี 2550 ตามที่ได้ชี้แจงไว้ในข้อ
    2.1.2 (1) การวิเคราะห์รายได้ และเจ้าหนี้ค่าเชื้อเพลิงลดลงจำนวน 688.05 ล้านบาท
    ซึ่งเป็นผลมาจากการทำ Major Overhaul ของโรงไฟฟ้าพลังความร้อน เครื่องที่ 2
    ในช่วงเดือน พ.ย.-ธ.ค.50

2.  หนี้สินไม่หมุนเวียน ลดลงจำนวน 3,585.61 ล้านบาท เนื่องจากในปี 2550
    มีการจ่ายคืนหุ้นกู้เป็นจำนวน 805.50 ล้านบาท และเงินกู้ระยะยาวเป็นจำนวน 2,333.24
    ล้านบาท

3.  ส่วนของผู้ถือหุ้น เพิ่มขึ้นจำนวน 2,784.40 ล้านบาท เนื่องจาก

(1) กำไรสุทธิจากการดำเนินงานปี 2550 จำนวน 5,829.40 ล้านบาท

(2) จัดสรรกำไรสำหรับผลการดำเนินงาน 6 เดือนหลังของปี 2549 เป็นเงินปันผลหุ้นละ 1.10
    บาทเป็นเงินจำนวน 1,595.00 ล้านบาท ตามมติที่ประชุมสามัญประจำปีผู้ถือหุ้น เมื่อวันที่ 20
    เมษายน 2550 ซึ่งเงินปันผลดังกล่าวได้จ่ายให้แก่ผู้ถือหุ้นแล้วเมื่อวันที่ 16 พฤษภาคม 2550

(3) จัดสรรกำไรสำหรับผลการดำเนินงาน 6 เดือนแรกของปี 2550 เป็นเงินปันผลหุ้นละ 1.00
    บาทเป็นเงินจำนวน 1,450.00 ล้านบาท ตามมติคณะกรรมการบริษัทฯ เมื่อวันที่ 20 สิงหาคม
    2550 ซึ่งเงินปันผลดังกล่าวได้จ่ายให้แก่ผู้ถือหุ้นแล้วเมื่อวันที่ 17 กันยายน 2550

ทั้งนี้ ส่วนของผู้ถือหุ้น จำนวน 37,479.80 ล้านบาท
จำแนกเป็นทุนจดทะเบียนซึ่งเป็นหุ้นที่ออกและเรียกชำระเต็มมูลค่าแล้ว จำนวน 14,500 ล้านบาท
ส่วนเกินมูลค่าหุ้น จำนวน 1,531.78 ล้านบาท สำรองตามกฎหมาย จำนวน 1,450 ล้านบาท
และกำไรสะสมยังไม่ได้จัดสรรจำนวน 19,998.02 ล้านบาท

1.  อัตราส่วนทางการเงินที่สำคัญ

  --------- -------------------------------------------------- ------------ ----------- ------------
                                                                            ปี 2550      ปี 2549

  (1)       อัตราส่วนสภาพคล่อง                                    (เท่า)        2.11        2.02

  (2)       อัตรากำไรสุทธิ                                        (%)          12.65       11.78

  (3)       อัตราผลตอบแทนผู้ถือหุ้น                                  (%)          16.15       18.45

  (4)       อัตราผลตอบแทนจากสินทรัพย์รวม                           (%)          8.19        8.60

  (5)       กำไรสุทธิก่อนหักดอกเบี้ยจ่าย ภาษีเงินได้                     (ล้านบาท)     10,172.99   10,430.12
            ค่าเสื่อมราคาและค่าตัดจ่าย (EBITDA)                                               

  (6)       EBITDA ต่อสินทรัพย์รวมเฉลี่ย                             (%)          14.29       14.69

  (7)       อัตราส่วนหนี้สินต่อส่วนของผู้ถือหุ้น                           (เท่า)        0.88        1.08

  (8)       อัตราส่วนความสามารถในการชำระคืนเงินต้นและดอกเบี้ย(DSCR)   (เท่า)        2.24        2.41

  (9)       มูลค่าตามบัญชีต่อหุ้น                                     (บาทต่อหุ้น)    25.85       23.93

  (10)      กำไรสุทธิต่อหุ้น                                        (บาทต่อหุ้น)    4.02        4.21

                                                                                        
  --------- -------------------------------------------------- ------------ ----------- ------------

2.  รายงานวิเคราะห์กระแสเงินสด

หน่วย : ล้านบาท

+---------------------------------+--------+---------+--------+------+
|                                 | ปี 2550 | ปี 2549  | เงินสด  | %    |
|                                 |        |         |        |      |
|                                 |        |         | เ      |      |
|                                 |        |         | พิ่ม(ลด) |      |
+---------------------------------+--------+---------+--------+------+
| กระแสเงินสดจากกิจกรรมดำเนินงาน     | 7,     | 7       | 9.89   | 0.14 |
|                                 | 295.77 | ,285.88 |        |      |
+---------------------------------+--------+---------+--------+------+
| กระแสเงินสดสุทธิจากกิจกรรมลงทุน      | (2,4   | (2,     | 315.38 | 1    |
|                                 | 91.15) | 806.53) |        | 1.24 |
+---------------------------------+--------+---------+--------+------+
| กระแสเงินสดสุทธิจากกิจกรรมจัดหาเงิน   | (6,1   | (5,     | (4     | (7   |
|                                 | 84.46) | 742.95) | 41.51) | .69) |
+---------------------------------+--------+---------+--------+------+
| เงินสดและร                       | (1,3   | (1,     | (1     | (9   |
| ายการเทียบเท่าเงินสดเพิ่มขึ้น(ลดลง)สุทธิ | 79.84) | 263.60) | 16.24) | .20) |
+---------------------------------+--------+---------+--------+------+
| ยอดคงเหลือต้นงวด                  | 3,     | 4       | (1,2   | (28  |
|                                 | 124.49 | ,388.09 | 63.60) | .80) |
+---------------------------------+--------+---------+--------+------+
| ยอดคงเหลือปลายงวด                | 1,     | 3       | (1,3   | (44  |
|                                 | 744.65 | ,124.49 | 79.84) | .16) |
+---------------------------------+--------+---------+--------+------+

เงินสดและรายการเทียบเท่าเงินสดคงเหลือปลายงวดของบริษัทฯและบริษัทย่อย ณ วันที่ 31
ธันวาคม 2550 เป็นจำนวน 1,744.65 ล้านบาท ลดลงจาก ณ 31 ธันวาคม 2549 (3,124.49
ล้านบาท) เป็นจำนวน 1,379.84 ล้านบาท หรือคิดเป็นร้อยละ 44.16 สรุปสาเหตุได้ดังนี้

1.  เงินสดสุทธิที่ได้มาจากกิจกรรมดำเนินงานเพิ่มขึ้นจำนวน 9.89 ล้านบาท
    เป็นผลมาจากการเปลี่ยนแปลงของสินทรัพย์และหนี้สินดำเนินงานมีผลทำให้เงินสดเพิ่มขึ้น
    1,225.22 ล้านบาท ในขณะที่ผลการดำเนินงานที่ลดลงจากปีก่อนทำให้กระแสเงินสดลดลง
    1,215.33 ล้านบาท

2.  เงินสดสุทธิที่ใช้ไปในกิจกรรมลงทุนลดลงจำนวน 315.38 ล้านบาท สาเหตุหลักเนื่องจาก

(1) เงินสดจ่ายสุทธิจากเงินฝากสถาบันการเงินและเงินลงทุนลดลง ทั้งสิ้นจำนวน 1,996.06
    ล้านบาท

(2) เงินสดจ่ายสุทธิเพื่อชำระค่าหุ้นเพิ่มทุนและชำระค่าหุ้นเพิ่มในกิจการร่วมค้า เพิ่มขึ้นจำนวน
    916.32 ล้านบาท สาเหตุเนื่องจาก บริษัทฯ ได้จ่ายชำระค่าหุ้นเพิ่มทุนใน บริษัท เซาท์อีสท์
    เอเชีย จำกัด และบริษัท ราชบุรีเพาเวอร์ จำกัด ตามสัดส่วนการลงทุนร้อยละ 25
    เพิ่มขึ้นจากปีก่อนเป็นเงินจำนวน 284.81 ล้านบาท และ 633.76 ล้านบาท ตามลำดับ
    ในขณะที่จ่ายชำระค่าหุ้นในบริษัท สยาม เอทานอล เอ็กซ์ปอร์ท จำกัด
    ลดลงจากปีก่อนตามสัดส่วนการลงทุนร้อยละ 15 เป็นจำนวน 2.25 ล้านบาท

(3) เงินปันผลรับจากบริษัท ไตร เอนเนอจี้ จำกัด เพิ่มขึ้นจำนวน 241.54 ล้านบาท

(4) เงินสดจ่ายเพื่อซื้อที่ดิน อาคารและอุปกรณ์เพิ่มขึ้นจำนวน 338.85 ล้านบาท
    เนื่องจากมีการซื้อที่ดินที่จังหวัดปทุมธานีสำหรับโครงการในอนาคตจำนวน 300 ล้านบาท

    1.  เงินสดสุทธิที่ใช้ไปในกิจกรรมจัดหาเงิน เพิ่มขึ้นเป็นจำนวน 441.51 ล้านบาท
        สาเหตุหลักเนื่องจากในปี 2550 บริษัทฯ มีการจ่ายเงินปันผลให้แก่ผู้ถือหุ้น
        เพิ่มขึ้นจากปีก่อนเป็นจำนวน 145.51 ล้านบาท และมีการชำระคืนเงินกู้ระยะยาว
        สูงกว่างวดเดียวกันของปีก่อนเป็นจำนวน 296.00 ล้านบาท

อนึ่ง ตามที่บริษัทฯ
ได้เปลี่ยนแปลงนโยบายการบันทึกบัญชีของเงินลงทุนในบริษัทย่อยและกิจการร่วมค้า
ในงบการเงินเฉพาะบริษัทจากวิธีส่วนได้เสียเป็นวิธีราคาทุนตั้งแต่ไตรมาสที่ 1 ปี 2550
เพื่อให้เป็นไปตามข้อกำหนดใหม่ของมาตรฐานการบัญชี ฉบับที่ 44 และ 45 นั้น
มีผลทำให้กำไรสุทธิตามงบการเงินเฉพาะบริษัทไม่เท่ากับกำไรสุทธิตามงบการเงินรวม
ซึ่งเมื่อเปรียบเทียบกับงบการเงินรวม กำไรสุทธิตามงบการเงินเฉพาะบริษัทสำหรับปี สิ้นสุดวันที่ 31
ธันวาคม 2550 และ 2549 เพิ่มขึ้น 933.55 ล้านบาท และลดลง 720.90 ล้านบาท ตามลำดับ
ทั้งนี้สาเหตุมาจากงบการเงินเฉพาะบริษัทรับรู้รายได้เมื่อมีการประกาศจ่ายเงินปันผลจากบริษัท
ผลิตไฟฟ้าราชบุรี จำกัด ซึ่งเป็นบริษัทย่อยหลักและบริษัท ราชบุรีแก๊ส จำกัด
ในขณะที่งบการเงินรวมรับรู้ผลการดำเนินงานของบริษัทย่อยและกิจการร่วมค้าในงวดปัจจุบันตามสัดส่วนการถือหุ้น
โดยมีรายละเอียดดังนี้

หน่วย : ล้านบาท

+--------------------------------------------+------------+-----------+
|                                            | ปี 2550     | ปี 2549    |
+--------------------------------------------+------------+-----------+
| กำไรสุทธิ                                    |            |           |
+--------------------------------------------+------------+-----------+
| - งบการเงินรวม (วิธีส่วนได้เสีย)                 | 5,829.40   | 6,106.04  |
+--------------------------------------------+------------+-----------+
| - งบการเงินเฉพาะบริษัท (วิธีราคาทุนเดิม)          | 6,762.95   | 5,385.14  |
+--------------------------------------------+------------+-----------+
| เพิ่มขึ้น (ลดลง) – ล้านบาท                      | 933.55     | (720.90)  |
|                                            |            |           |
| เพิ่มขึ้น (ลดลง) – บาท / หุ้น                    | 0.64       | (0.50)    |
+--------------------------------------------+------------+-----------+

อย่างไรก็ตาม
การเปลี่ยนแปลงนโยบายบัญชีดังกล่าวส่งผลต่อการแสดงรายการบัญชีที่เกี่ยวข้องกับเงินลงทุนในบริษัทย่อยและกิจการร่วมค้าในงบการเงินเฉพาะบริษัทเท่านั้น
ไม่ได้มีผลกระทบต่อการจัดทำงบการเงินรวมและปัจจัยพื้นฐานการทำธุรกิจของบริษัทฯ แต่อย่างใด